
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏ
ԵԶՐԱԿԱՑՈՒԹՅՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԿԱՏԱՐՄԱՆ ՎԵՐԱԲԵՐՅԱԼ

1. ԱՆԿԱԽ ՀԱՇՎԵՔՆՆՈՒԹՅԱՆ ԿԱՐԾԻՔ
պետական բյուջեի կատարման վերաբերյալ
Հայաստանի Հանրապետության Ազգային ժողովին

Եզրակացություն ՀՀ 2022թ. պետական բյուջեի կատարման ֆինանսական հաշվետվությունների վերաբերյալ
Կարծիք
Հաշվեքննության է ենթարկվել ՀՀ 2022թ. պետական բյուջեի միջոցների օգտագործման վերաբերյալ ֆինանսական փաստաթղթերի վարման պահանջների կատարումը և դրա արդյունքում ձևավորված հաշվետվությունների (այսուհետև՝ ֆինանսական հաշվետվություններ) արժանահավատությունը:
Հաշվեքննիչ պալատի կարծիքով, ֆինանսական հաշվետվությունները, բոլոր էական առումներով, ճշմարիտ են ներկայացնում ՀՀ 2022թ. պետական բյուջեի մուտքերի ձևավորման և ելքերի իրականացման կանոնակարգված գործունեությունը: Ըստ այդմ՝ Հաշվեքննիչ պալատը ՀՀ 2022թ. պետական բյուջեի կատարման վերաբերյալ արտահայտում է դրական եզրահանգում:

Կարծիքի հիմք
Հաշվեքննություններն իրականացվել են Հաշվեքննիչ պալատի մասին օրենքին (այսուհետև՝ Օրենք), Հաշվեքննիչ պալատի կողմից հաստատված՝ Աուդիտի բարձրագույն մարմինների միջազգային ստանդարտների հիման վրա մշակված մեթոդաբանություններին, ուղեցույցներին և այլ փաստաթղթերին համապատասխան: Այդ իրավական ակտերից բխող Հաշվեքննիչ պալատի պատասխանատվությունը լրացուցիչ նկարագրված է այս եզրակացության Հաշվեքննիչ պալատի պատասխանատվությունը բաժնում: Հաշվեքննիչ պալատն իր լիազորություններն իրականացնելիս անկախ է հաշվեքննության ենթակա մարմիններից և կազմակերպություններից՝ ՀՀ Սահմանադրությանը և Օրենքին համապատասխան: Հաշվեքննությունների ընթացքում պահպանվել են էթիկայի պահանջները՝ համաձայն Հաշվեքննիչ պալատի կողմից հաստատված՝ Հաշվեքննիչ պալատի անդամների գործունեությանն առնչվող՝ միջազգային իրավական պրակտիկայով պայմանավորված ուղենշային չափանիշներ-ի և Հաշվեքննողների համար ներքին ծառայողական հարաբերությունների շրջանակում կիրառվող էթիկայի կանոններ-ի: Ձեռք են բերվել բավարար (համապատասխան) հաշվեքննության ապացույցներ՝ վերոնշյալ կարծիքն արտահայտելու համար:

Բյուջետային հատկացումների կարգադրիչների պատասխանատվությունը ֆինանսական հաշվետվությունների համար
Բյուջետային հատկացումների կարգադրիչները պատասխանատու են բյուջետային ոլորտը կարգավորող ՀՀ օրենսդրության hամաձայն ֆինանսական հաշվետվությունների պատրաստման և ճշմարիտ ներկայացման, ինչպես նաև այնպիսի ներքին հսկողության համար, որն անհրաժեշտ է առերևույթ հանցագործության հատկանիշների կամ սխալի հետևանքով էական խեղաթյուրումներից զերծ ֆինանսական հաշվետվությունների պատրաստումն ապահովելու համար:

Հաշվեքննիչ պալատի պատասխանատվությունը ֆինանսական հաշվետվությունների հաշվեքննության համար
Հաշվեքննիչ պալատի պատասխանատվությունն է՝ ստանալ ողջամիտ հավաստիացում առ այն, որ ֆինանսական հաշվետվությունները բոլոր էական առումներով զերծ են էական խեղաթյուրումներից, և Ազգային ժողովին ներկայացնել պետական բյուջեի կատարման վերաբերյալ եզրակացություն։ 
Ողջամիտ հավաստիացումը բարձր (ոչ բացարձակ) մակարդակի հավաստիացում է։ Այն չի երաշխավորում, որ Օրենքին և Աուդիտի բարձրագույն մարմինների միջազգային ստանդարտների հիման վրա մշակված մեթոդաբանություններին, ուղեցույցներին և այլ փաստաթղթերին համապատասխան իրականացված հաշվեքննությունը միշտ կհայտնաբերի էական խեղաթյուրումը, երբ այն առկա է։ Խեղաթյուրումները կարող են առաջանալ սխալի կամ առերևույթ հանցագործության հատկանիշների արդյունքում, և համարվում են էական, երբ ողջամտորեն կարող է ակնկալվել, որ դրանք, առանձին կամ միասին վերցրած, կազդեն ֆինանսական հաշվետվություններն օգտագործողների՝ այդ ֆինանսական հաշվետվությունների հիման վրա կայացվող որոշումների վրա։
Հաշվեքննության ընթացքում կիրառվել է մասնագիտական դատողության սկզբունքը և պահպանվել մասնագիտական կասկածամտության սկզբուն-քը։ Բացի այդ՝
· հատկորոշվել և գնահատվել են առերևույթ հանցագործության հատկանիշների կամ սխալի արդյունքում ֆինանսական հաշվետվությունների էական խեղաթյուրման ռիսկերը, նախագծվել և իրականացվել են հաշվեքննության ընթացակարգեր՝ այդ ռիսկերին արձագանքելու նպատակով, և ձեռք են բերվել հաշվեքննության ապացույցներ, որոնք բավարար (համապատասխան) են կարծիքի համար։ Առերևույթ հանցագործության հատկանիշների հետևանքով առաջացած էական խեղաթյուրման չհայտնաբերման ռիսկն ավելի բարձր է, քան սխալի հետևանքով էական խեղաթյուրման չհայտնաբերման ռիսկը, քանի որ առերևույթ հանցագործության հատկանիշները կարող են ներառել հանցավոր համաձայնության, զեղծարարության, միտումնավոր բացթողումների, սխալ ներկայացումների կամ ներքին հսկողության համակարգի չարաշահման հատկանիշներ.
· եթե հաշվեքննության ընթացքում Հաշվեքննիչ պալատը գալիս է հետևության, որ կատարված արարքը պարունակում է առերևույթ հանցագործության հատկանիշներ, համապատասխան նյութերը Հաշվեքննիչ պալատի որոշմամբ անհապաղ, բայց ոչ ուշ, քան եռօրյա ժամկետում ուղարկվում են Գլխավոր դատախազություն.
· պատկերացում է կազմվել հաշվեքննությանը վերաբերող ներքին հսկողության համակարգի մասին՝ հաշվեքննության ընթացակարգեր նախագծելու նպատակով, և ոչ թե հաշվեքննության օբյեկտի ներքին հսկողության արդյունավետության վերաբերյալ կարծիք արտահայտելու համար.
· գնահատվել է ֆինանսական հաշվետվության ընդհանուր ներկայացումը, կառուցվածքը և բովանդակությունը, ներառյալ՝ բացահայտումները, ինչպես նաև ֆինանսական հաշվետվության հիմքում ընկած գործարքների ու դեպքերի ճշմարիտ ներկայացումը.
· բացահայտված խեղաթյուրումների վերաբերյալ Հաշվեքննիչ պալատը որակում չի տալիս և դրանց հետևանքների վերաբերյալ կանխատեսումներ չի անում:
Հաշվեքննության օբյեկտների ղեկավարներին, ի թիվս այլ հարցերի, ներկայացվել են հաշվեքննության առաջադրանքները, ինչպես նաև հաշվեքննության ընթացքում հայտնաբերված նշանակալի հարցերից, ներառյալ՝ ներքին հսկողությանը վերաբերող նշանակալի թերություններից բաղկացած հաշվեքննության արձանագրությունները՝ տալով վերջիններիս վերաբերյալ առարկություններ և բացատրություններ ներկայացնելու հնարավորություն: 

Եզրակացություն օրենսդրական և իրավական այլ պահանջներին համապատասխանելու վերաբերյալ
Բյուջետային հատկացումների կարգադրիչների պատասխանատվությունը
Բյուջետային հատկացումների կարգադրիչները պատասխանատու են ֆինանսատնտեսական գործունեությունն իրականացնել իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին համապատասխան։

Հաշվեքննիչ պալատի պատասխանատվությունը 
Հաշվեքննիչ պալատի պատասխանատվությունն է՝ պետական բյուջեի կատարման վերաբերյալ եզրակացությունում ներկայացնել տեղեկատվություն հայտնաբերված անհամապատասխանությունների վերաբերյալ (սույն եզրակացության 2.1-րդ բաժին)։ Պետական բյուջեի կատարման վերաբերյալ եզրակացությունում օգտագործվում են համապատասխանության հաշվեքննությունների արդյունքները, որոնք ենթադրում են՝ որոշել հաշվեքննության օբյեկտի ֆինանսատնտեսական գործունեության համապատաuխանությունն իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին։ Հաշվեքննիչ պալատը չի հաշվեքննում հաշվեքննության օբյեկտների ֆինանսատնտեսական գործունեության համապատասխանությունը բոլոր իրավական ակտերին, ինչպես նաև քաղաքացիաիրավական հարաբերությունների շրջանակներում կնքված բոլոր այլ գործարքներով սահմանված չափանիշներին և պահանջներին։
Անհամապատասխանություններն արձանագրվել են միայն այն պետական մարմիններում, որոնք ներառված են եղել Հաշվեքննիչ պալատի 2022թ. գործունեության ծրագրի առաջին մասում։ Հայտնաբերված անհամապատասխանությունները չեն ազդում սույն եզրակացության «Անկախ հաշվեքննության կարծիք» բաժնի «Կարծիք» պարագրաֆում ներկայացված եզրահանգման վրա։ 
Հաշվեքննիչ պալատի պատասխանատվության շրջանակներում են նաև ՀՀ 2022թ. պետական բյուջեի կատարման ֆինանսական հաշվետվությունների վերաբերյալ եզրակացության Հաշվեքննիչ պալատի պատասխանատվությունը բաժնում ներկայացված՝ համապատասխանության հաշվեքննություններին վերաբերելի հարցերը:



Ատոմ Ջանջուղազյան
Հաշվեքննիչ պալատի նախագահ


24 մայիսի 2023թ.


ՀԱՇՎԵՔՆՆԻՉ ՊԱԼԱՏ
Բաղրամյան 19, Երևան, Հայաստանի Հանրապետություն

2. Հայտնաբերված անհամապատասխանությունների, խեղաթյուրումների և առաջարկությունների վերաբերյալ տեղեկատվություն

2022թ. պետական բյուջեի կատարման վերաբերյալ եզրակացության կազմման նպատակով, Հաշվեքննիչ պալատն իրականացրել է պետական բյուջեի երեք, վեց, ինն ամիսների և տարեկան կատարման 40 հաշվեքննություն 10 գերատեսչություններում[footnoteRef:1], որոնց բաժին է ընկել ՀՀ պետական բյուջեի ծախսային մասի (դրամարկղային ծախսի) 82.1%-ը՝ 1,878,150,030.1 հազ. դրամ գումարով: Հաշվեքննությունների արդյունքներն ամփոփված են ընթացիկ եզրակացություններում, որոնք Օրենքով սահմանված կարգով ներկայացվել են Ազգային ժողովին, Կառավարությանը, ինչպես նաև հրապարակվել Հաշվեքննիչ պալատի www.armsai.am պաշտոնական կայք-էջում (բացառությամբ 4 ընթացիկ եզրակացությունների, որոնք պարունակել են օրենքով սահմանված գաղտնիք հանդիսացող տեղեկություններ): [1:  Սույն եզրակացությունում որպես գերատեսչություն են դիտարկված բյուջետային ծրագրերի միջոցառումները կատարող հանրային իշխանության մարմիններ հանդիսացող բյուջետային ստորադաս կարգադրիչները` (այսուհետև՝ կատարողներ) ղեկավարվելով Հաշվեքննիչ պալատի 22.04.22թ. N105-Լ որոշմամբ հաստատված «Պետական բյուջեի երեք, վեց, ինը ամիսների և տարեկան կատարման հաշվեքննության ուղեցույց»-ի 9-րդ կետով, ըստ որի՝ նպատակահարմար չէ որպես հաշվեքննության օբյեկտ սահմանել բյուջետային ծրագրի պատասխանատու գերատեսչությանը, քանի որ հաշվեքննության ենթակա սկզբնական հաշվառման փաստաթղթերը գտնվում են բյուջետային ծրագիրը կատարող բյուջետային հատկացումների ստորադաս կարգադրիչների մոտ։] 

Հաշվի առնելով Հաշվեքննիչ պալատի գործունեության կանխարգելիչ դերը, եռամսյակային հաշվեքննությունների ընթացքում հայտնաբերված մի շարք անհամապատասխանություններ և խեղաթյուրումներ տարեվերջի դրությամբ շտկված են եղել[footnoteRef:2]: [2:  Օրինակ, Առողջապահության նախարարության «Հիմնարկների դեբիտորական և կրեդիտորական պարտքերի և պահեստավորված միջոցների հաշվետվություն» ձև Հ-4-ի համաձայն, Նախարարության կողմից կատարված միջոցառումների գծով կրեդիտորական պարտքը 2022թ. տարեսկզբին կազմել էր 1,993.87 հազ. դրամ, իսկ 2021թ. դեկտեմբերի 16-ից մինչև 31-ն ընկած ժամանակահատվածի գործառնությունների (գործարքների) վերաբերյալ ցուցանիշը՝ 4,714,371.4 հազ. դրամը, ներառված չէր եղել տվյալ տարվա համապատասխան հաշվետվությունում, ինչն արձանագրվել էր Հաշվեքննիչ պալատի կողմից։ Նշված ցուցանիշն արտացոլվել է 2022թ. 1-ին եռամսյակի հաշվետվությունում, իսկ 2022թ. տարեվերջին ԱՆ-ի կրեդիտորական պարտքն արդեն արտացոլված է եղել 4,398,181.7 հազ. դրամի չափով: ] 

Պետական բյուջեի կատարման հաշվեքննությունների շրջանակներում, մեկ դեպքում[footnoteRef:3] Հաշվեքննիչ պալատը եկել է հետևության, որ կատարված արարքը պարունակում է առերևույթ հանցագործության հատկանիշներ, և համապատասխան նյութերը Հաշվեքննիչ պալատի որոշմամբ ուղարկվել են Գլխավոր դատախազություն։ [3:  Պետական եկամուտների կոմիտեում ՀՀ 2022թ. պետական բյուջեի վեց ամիսների կատարման հաշվեքննության արդյունքներով։ ] 

Հայտնաբերված անհամապատասխանությունների, խեղաթյուրումների և առաջարկությունների վերաբերյալ տեղեկատվությունը ներկայացվում է ստորև:

2.1. Հայտնաբերված անհամապատասխանությունների վերաբերյալ տեղեկատվություն[footnoteRef:4] [4:  Անհամապատասխանությունը՝ իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին ոչ համապատասխան կերպով պետական բյուջեի միջոցները, ստացած փոխառություններն ու վարկերը, պետական սեփականությունը օգտագործած լինելու դեպքն է։] 

2.1.1. Անհամապատասխանությունների վերաբերյալ տեղեկատվության ներկայացման ձևաչափ
Հաշվեքննիչ պալատը ներկայացնում է հայտնաբերված անհամապատասխանությունների վերաբերյալ ամփոփ տեղեկատվությունը սույն եզրակացության 2.1.2 բաժնում: Հաշվեքննիչ պալատը նպատակ չունի սույն եզրակացությունում վերաշարադրել հայտնաբերված անհամապատասխանությունների առանձին դեպքերը, քանի որ վերջիններս զետեղված են 2022թ. պետական բյուջեի երեք, վեց, ինը ամիսների և տարեկան կատարման հաշվեքննությունների ընթացիկ եզրակացություններում և հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում (բացառությամբ օրենքով սահմանված գաղտնիք պարունակող ընթացիկ եզրակացությունների):

2.1.2. Ամփոփ տեղեկատվություն
10 գերատեսչություններում իրականացված ՀՀ 2022թ. պետական բյուջեի կատարման 40 հաշվեքննությունների արդյունքում արձանագրվել և 31.12.22թ. դրությամբ առկա է եղել 113 հատ անհամապատասխանություն՝ 10 գերատեսչությունում (աղյուսակ 1):









Աղյուսակ 1. Անհամապատասխանությունների վերաբերյալ ամփոփ տեղեկատվություն՝ ըստ գերատեսչությունների
	N
	             Գերատեսչության անվանումը
	Անհամապատասխանությունների քանակ (հատ)

	1
	Էկոնոմիկայի նախարարություն
	34

	2
	Ներքին գործերի նախարարության ոստիկանություն
	33

	3
	Տարածքային կառավարման և ենթակառուցվածքների նախարարություն
	14

	4
	Պետական եկամուտների կոմիտե
	11

	5
	Առողջապահության նախարարություն
	10

	6
	Պաշտպանության նախարարություն (գաղտնի)
	5

	7
	Կրթության, գիտության, մշակույթի և սպորտի նախարարություն
	3

	8
	Ֆինանսների նախարարություն
	1

	9
	Աշխատանքի և սոցիալական հարցերի նախարարության միասնական սոցիալական ծառայություն
	1

	10
	Տարածքային կառավարման և ենթակառուցվածքների նախարարության ջրային կոմիտե
	1

	ԸՆԴԱՄԵՆԸ
	113







2.2. Հայտնաբերված խեղաթյուրումների վերաբերյալ տեղեկատվություն[footnoteRef:5] [5:  Խեղաթյուրումը` ֆինանսական հաշվետվությունում ներկայացված հոդվածի գումարի, դասակարգման, ներկայացման կամ բացահայտման և ֆինանսական հաշվետվությունների կիրառելի հիմունքների պահանջներին համապատասխան լինելու համար պահանջվող հոդվածի գումարի, դասակարգման, ներկայացման կամ բացահայտման միջև տարբերությունն է:] 


2.2.1. Խեղաթյուրումների վերաբերյալ տեղեկատվության ներկայացման ձևաչափ
Հաշվեքննիչ պալատը ներկայացնում է հայտնաբերված խեղաթյուրումների վերաբերյալ ամփոփ տեղեկատվությունը սույն եզրակացության 2.2.2 բաժնում: Պետական բյուջեի կատարման մակարդակում էական խեղաթյուրումները ներկայացվում են Անկախ հաշվեքննության կարծիք բաժնում: Սույն եզրակացության 2.2.3 բաժնում ներկայացվում է առանձին գերատեսչության մակարդակում նշանակալի խեղաթյուրումների վերաբերյալ տեղեկատվությունը: Հաշվեքննիչ պալատը նպատակ չի հետապնդում սույն եզրակացությունում վերաշարադրել իր գործունեության ընթացքում հայտնաբերված բոլոր խեղաթյուրումների վերաբերյալ ամբողջ տեղեկատվությունը, քանի որ այն, իր անհրաժեշտ մանրամասներով, ներկայացված է 2022թ. պետական բյուջեի երեք, վեց, ինը ամիսների և տարեկան կատարման հաշվեքննությունների ընթացիկ եզրակացություններում, որոնք հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում (բացառությամբ օրենքով սահմանված գաղտնիք պարունակող ընթացիկ եզրակացությունների):

2.2.2. Ամփոփ տեղեկատվություն
10 գերատեսչությունում իրականացված ՀՀ 2022թ. պետական բյուջեի կատարման հաշվեքննությունների արդյունքում արձանագրվել և 31.12.22թ. դրությամբ առկա է եղել 18 հատ խեղաթյուրում՝ 5 գերատեսչությունում: Խեղաթյուրումների ընդհանուր գումարը կազմել է 2,134,272.02 հազ. դրամ կամ հաշվեքննված գերատեսչությունների տարեկան դրամարկղային ծախսի 0.11%-ը:




Աղյուսակ 2. Խեղաթյուրումների վերաբերյալ ամփոփ տեղեկատվություն
	N
	Գերատեսչության (կատարողի) անվանումը
	2022թ. դրամարկղային ծախսը 
(մլն. դրամ)
	Խեղաթյուրումներ

	
	
	
	Տես. կշիռը դրա-մարկղային ծախսում (%)
	Քա-նակ
	Գումար 
(մլն. դրամ)

	1
	Պետական եկամուտների կոմիտե (ՊԵԿ)
	181,188.58
	0.43%
	2
	783.66

	2
	Էկոնոմիկայի նախարարություն (ԷՆ)
	53,349.95
	1.1%
	10
	596.58

	3
	Ֆինանսների նախարարություն (ՖՆ)
	265,969.02
	0.2%
	2
	540.87

	4
	Կրթության, գիտության, մշակույթի և սպորտի նախարարություն (ԿԳՄՍՆ)
	78,654.40
	0.2%
	2
	163.30

	5
	Աշխատանքի և սոցիալական հարցերի նախարարության միասնական սոցիալական ծառայություն (ՄՍԾ)
	438,100.58
	0.01%
	2
	49.86

	ԸՆԴԱՄԵՆԸ
	1,878,150.03[footnoteRef:6] [6:  Հաշվեքննված 10 պետական մարմինների (որպես կատարող) 2022թ. դրամարկղային ծախսն է:] 

	0.11%
	18
	2,134.27



2.2.3. Առանձին գերատեսչության մակարդակում նշանակալի խեղաթյուրումներ
2.2.3.1. ՖՆ-ի կողմից կատարված 1108-11001 Պլանավորում, բյուջետավորում, գանձապետական ծառայություններ, պետական պարտքի կառավարում, տնտեսական և հարկաբյուջետային քաղաքականության մշակում և մոնիտորինգ և ԿԳՄՍՆ-ի կողմից կատարված 1130-11001 Կրթության, գիտության, մշակույթի և սպորտի բնագավառի պետական քաղաքականության մշակման, ծրագրերի համակարգման և մոնիտորինգի ծառայություններ միջոցառումների Աշխատողների աշխատավարձեր և հավելավճարներ (411100) հոդվածի գծով դրամարկղային ծախսը խեղաթյուրված է եղել 540,865.9 հազ. դրամի և 162,276.9 հազ. դրամի չափով, համապատասխանաբար:
Դասակարգման խեղաթյուրումն առաջացել է աշխատավարձերի և հավելավճարների կազմում պարգևատրման ծախսերի ներառման արդյունքում[footnoteRef:7]: [7:  Ֆինանսների և էկոնոմիկայի նախարարի 09.01.07թ. N5-Ն հրամանի 16-րդ հավելվածի համաձայն, Աշխատողների աշխատավարձեր և հավելավճարներ (411100) հոդվածի ենթաանալիտիկ հաշիվների կազմում չեն ներառվում պարգևատրումները, փոխարենը՝ դրանք ներառվում են Պարգևատրումներ, դրամական խրախուսումներ և հատուկ վճարներ (411200) հոդվածում: Սույն պատճառով Աշխատողների աշխատավարձեր և հավելավճարներ (411100) հոդվածի գծով ՀՀ 2022թ. պետական բյուջեի կատարման հաշվեքննություններով արձանագրված խեղաթյուրումների ընդհանուր չափը կազմել է 758,316.26 հազ. դրամ (պայմանավորված է 2.2.3.1 կետում նշված 2 գերատեսչությունում, ինչպես նաև ՊԵԿ-ում 55,173.5 հազ. դրամի չափով խեղաթյուրումներով):] 

2.2.3.2. ՊԵԿ-ի կողմից կատարված 1023-31001 «ՊԵԿ-ի տեխնիկական հագեցվածության բարելավում» միջոցառման «Այլ մեքենաներ և սարքավորումներ» (512900) հոդվածը խեղաթյուրված է եղել 728,483.9 հազ. դրամի չափով:
Դասակարգման խեղաթյուրումն առաջացել է ռենտգենյան զննող սարքավորումների տեխնիկական սպասարկման, վերանորոգման և մաքսային հսկողության սարքավորումների ստուգաչափման ծառայությունների ձեռքբերման ծախսերը Մեքենաների և սարքավորումների ընթացիկ նորոգում և պահպանում (425200) հոդվածի փոխարեն Այլ մեքենաներ և սարքավորումներ (512900) հոդվածում ներառման արդյունքում[footnoteRef:8]:  [8:  Ֆինանսների և էկոնոմիկայի նախարարի 09.01.07թ. N5-Ն հրամանի 16-րդ հավելվածի համաձայն, հիմնական միջոցների պահպանման և ընթացիկ վերանորոգման համար օգտագործվող ապրանքների ու ծառայությունների ձեռքբերման ծախսերը համարվում են ապրանքների և ծառայությունների ձեռքբերման ծախսեր: Դրանք  պարբերաբար իրականացվում են, որպեսզի հնարավոր լինի նախատեսված օգտակար ծառայության ժամկետի ընթացքում օգտագործել այդ ակտիվները և դրանք չեն փոխում հիմնական միջոցները, այլ պահպանում են դրանց աշխատունակությունը կամ էլ շարքից դուրս գալու դեպքում վերադարձնում են դրանք աշխատունակ վիճակի: ] 

2.2.3.3. ԷՆ-ի կողմից կատարված 1187-12004 ՀՀ ագրոպարենային ոլորտի սարքավորումների լիզինգի աջակցության ծրագիր միջոցառման Սուբսիդիաներ ոչ պետական ֆինանսական կազմակերպություններին (452200) հոդվածի գծով դրամարկղային ծախսը խեղաթյուրված է եղել 243,124.64 հազ. դրամի չափով:
Խեղաթյուրումը պայմանավորված է ագրոպարենային ոլորտի սարքավորումների լիզինգի՝ Կառավարության կողմից սահմանված[footnoteRef:9] սուբսիդավորման ենթակա տոկոսային կետերը գերազանցող չափով սուբսիդավորման հանգամանքով: [9:  Կառավարության 19.07.18թ. թիվ 893-Լ որոշման հավելվածի 40-րդ կետի 2-րդ ենթակետի համաձայն, սուբսիդավորվում է ՀՀ դրամով տրամադրված լիզինգի 10 տոկոսային կետը, իսկ Կառավարության 18.12.14թ. թիվ 1444-Ն որոշմամբ հաստատված սոցիալական աջակցություն ստացող սահմանամերձ համայնքների բնակավայրերի տարածքներում գործունեություն իրականացնող տնտեսավարողների համար՝ ՀՀ դրամով տրամադրված լիզինգի 12 տոկոսային կետը, եթե ձեռք բերվող սարքավորումները շահագործվելու են նույն վայրերում: Նշված սահմանաչափերը գերազանցվել են 69 պայմանագրերի դեպքում:] 

2.2.3.4. ԷՆ-ի կողմից կատարված 1022-12001 Գյուղատնտեսական վարկերի տոկոսադրույքների սուբսիդավորում միջոցառման Սուբսիդիաներ ոչ պետական ֆինանսական կազմակերպություններին (452200) հոդվածի գծով դրամարկղային ծախսը խեղաթյուրված է եղել 227,999.40 հազ. դրամի չափով:
Խեղաթյուրումը պայմանավորված է վերաբերելի իրավակարգավորումներով[footnoteRef:10] սահմանված գումարներին չհամապատասխանող, արտոնյալ ժամկետներից ավելի երկար արտոնյալ ժամկետներով, վարկի մարման ժամկետից ավելի մարման ժամկետով, սահմանված գործունեությունից տարբերվող գործունեության համար տրված վարկերի տոկոսադրույքների սուբսիդավորմամբ: [10:  Կառավարության 07.03.19թ. «Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագիրը հաստատելու մասին» N184-Լ որոշման և 26.03.20թ. «Կորոնավիրուսի տնտեսական հետևանքների չեզոքացման երկրորդ միջոցառումը հաստատելու մասին» N356-Լ որոշման հավելվածներ:] 

2.2.3.5. ԷՆ-ի կողմից կատարված 1022-12004  Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորում միջոցառման Սուբսիդիաներ ոչ պետական ֆինանսական կազմակերպություններին (452200) հոդվածի գծով դրամարկղային ծախսը խեղաթյուրված է եղել 108,559.89 հազ. դրամի չափով:
Խեղաթյուրումը պայմանավորված է վերաբերելի իրավակարգավորումներով[footnoteRef:11] սահմանված վարկի մարման ժամկետից ավելի մարման ժամկետով վարկերի, վարկառուի, գյուղացիական տնտեսությունների և իրավաբանական անձանց, այդ թվում՝ կոպերատիվների և (կամ) անհատ ձեռնարկատերերի միջև կնքված պայմանագրերում նշված հումքի գնման արժեքները գերազանցող վարկերի, ծրագրով սահմանված սուբսիդավորման առավելագույն տոկոսային կետից ավելի տոկոսային կետով վարկերի տոկոսադրույքների սուբսիդավորմամբ: [11:  Կառավարության 28.02.19թ. «Գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող  վարկերի տոկոսադրույքների սուբսիդավորման ծրագիրը հաստատելու մասին» N201-Լ որոշման և 13.08.20թ. «Կորոնովիրուսի տնտեսական հետևանքների չեզոքացման 24-րդ միջոցառումը հաստատելու մասին» N1355-Լ որոշման հավելվածներ:] 

2.2.3.6. ՖՆ-ի կողմից կատարված 1006-13001 Կառավարության պարտքի սպասարկում միջոցառման «Ներքին տոկոսավճարներ» (441000) և «Արտաքին տոկոսավճարներ» (442000) հոդվածների գծով առկա է խեղաթյուրման ռիսկ:
Խեղաթյուրման ռիսկը պայմանավորված է արտարժութային պետական պարտատոմսերի գծով տոկոսավճարները ներքին և արտաքին տոկոսավճարների միջև տարանջատված չլինելու, դրանք ամբողջությամբ արտաքին տոկոսավճարների հոդվածում ընդգրկված լինելու հետ՝ չնայած արտարժութային պետական պարտատոմսերի գծով ներքին պարտքի պաշարի առկայությանը։ Մասնավորապես, ՀՀ 2022թ. պետական բյուջեի կատարման վերաբերյալ տարեկան հաշվետվության համաձայն, արտարժութային պետական պարտատոմսերի գծով արտաքին և ներքին տոկոսավճարները կազմել են՝ 37.4 մլրդ դրամ և 0 դրամ, համապատասխանաբար, իսկ արտարժութային պետական պարտատոմսերի գծով արտաքին և ներքին պարտքը՝ 500.2 և 188.5 մլրդ դրամ, համապատասխանաբար[footnoteRef:12]: [12:  «Պետական պարտքի մասին» օրենքի 14-րդ հոդվածի 1-ին մասի 1-ին կետի համաձայն, ռեզիդենտների կողմից ձեռք բերված արտարժույթով թողարկված պարտատոմսերը ներքին պետական պարտքի աղբյուր են, իսկ Ֆինանսների և էկոնոմիկայի նախարարի 09.01.07թ. N5-Ն հրամանի 16-րդ հավելվածի համաձայն, ներքին տոկոսավճարները բոլոր տոկոսավճարներն են, որոնք վճարվել են կամ հաշվեգրվել են ներքին աղբյուրներին։ Ըստ այդմ՝ ՀՀ օրենսդրության համաձայն, ռեզիդենտների կողմից ձեռք բերված արտարժութային պետական պարտատոմսերը ներքին պետական պարտքի ֆինանսավորման աղբյուր են և դրանց սպասարկման համար վճարվող տոկոսավճարները ենթակա են հաշվառման, որպես ներքին տոկոսավճարներ։] 


2.3. Առաջարկությունների վերաբերյալ տեղեկատվություն

2.3.1. Առաջարկությունների վերաբերյալ տեղեկատվության ներկայացման ձևաչափ
Հաշվեքննիչ պալատը ներկայացնում է ՀՀ 2022թ. պետական բյուջեի տարեկան կատարման հաշվեքննությունների արդյունքում ներկայացված առաջարկությունների վերաբերյալ ամփոփ տեղեկատվություն սույն եզրակացության 2.3.2 բաժնում: Առանձին գերատեսչության մակարդակում առաջարկությունները սույն եզրակացությունում չեն վերաշարադրվում: Դրանք հրապարակված են Հաշվեքննիչ պալատի պաշտոնական կայք-էջի (www.armsai.am) Ընթացիկ եզրակացություններ բաժնում ներկայացված համապատասխան ընթացիկ եզրակացություններում (բացառությամբ օրենքով սահմանված գաղտնիք պարունակող ընթացիկ եզրակացությունների): Սույն եզրակացության 2.3.3 բաժնում ներկայացվում են պետական բյուջեի մակարդակում Հաշվեքննիչ պալատի առաջարկությունները:

2.3.2. Ամփոփ տեղեկատվություն
ՀՀ 2022թ. պետական բյուջեի տարեկան կատարման հաշվեքննությունների արդյունքում 10 գերատեսչությունների ներկայացվել են 54 հատ առաջարկություններ (աղյուսակ 3): 




Աղյուսակ 3. Առաջարկությունների վերաբերյալ ամփոփ տեղեկատվություն
	N
	Գերատեսչության անվանումը
	Առաջարկությունների քանակ

	
	
	

	1
	Ներքին գործերի նախարարության ոստիկանություն
	11

	2
	Առողջապահության նախարարություն
	9

	3
	Տարածքային կառավարման և ենթակառուցվածքների նախարարության ջրային կոմիտե
	6

	4
	Տարածքային կառավարման և ենթակառուցվածքների նախարարություն
	5

	5
	Պաշտպանության նախարարություն (գաղտնի)
	5

	6
	Ֆինանսների նախարարություն
	5

	7
	Պետական եկամուտների կոմիտե
	4

	8
	Կրթության, գիտության, մշակույթի և սպորտի նախարարություն
	3

	9
	Էկոնոմիկայի նախարարություն
	3

	10
	Աշխատանքի և սոցիալական հարցերի նախարարության միասնական սոցիալական ծառայություն
	3

	ԸՆԴԱՄԵՆԸ
	54



2.3.3. Պետական բյուջեի մակարդակում առաջարկություններ
2.3.3.1. 2022թ. իրականացված հաշվեքննությունների ընթացքում արձանագրվել են հանրային հատվածի հաշվապահական հաշվառման ստանդարտի (ՀՀՀՀՍ) հիման վրա պատրաստված ֆինանսական հաշվետվություններում առկա խեղաթյուրումներ, որոնք առաջացել են ֆինանսական հաշվառման և ներքին հսկողության համակարգերում առկա բացերի հետևանքով: Առաջարկվում է միջոցներ ձեռնարկել հաշվապահական հաշվառումը ՀՀՀՀՍ-ի հիման վրա համակարգչային ծրագրերով վարելու գործընթացը ողջամիտ ժամկետում իրականացնելու և հետագա հետաձգումները կանխելու ուղղությամբ:

